Mail til medlemmer – Forsøg på identitetstyveri

Kære

På baggrund af henvendelser samt debat på Facebook, sender vi denne mail til orientering.

Flere bioanalytikere har oplevet at deres CPR-nr., er blevet forsøgt misbrugt til at oprette spilkonti ved BET365.

Vi ved ikke om lignede er gældende for andre faggrupper, men vi tager naturligvis henvendelserne dybt seriøst, og vi gør alt hvad vi kan for at komme til bunds i sagen.

**Det ved vi**Vi ved, at flere har oplevet at modtage enten en mail eller et fysisk brev fra BET365, hvor I bedes bekræfte, at der bliver oprettet en spillekonto på jeres cpr.nr.

Så vidt vi ved, har ingen fået trukket penge fra deres konti, da dette vil kræve, at man bekræfter mailen eller brevet fra BET365. Det tyder således på, at misbrugerne ikke har haft held i deres forsøg på at oprette falske spillekonti.

dbios sekretariat har været i kontakt med vores to IT-udbydere. Meldingen fra begge parter er, at der ikke har været hacker-angreb på deres systemer. Det tyder på, at oplysningerne ikke er kommet fra dbio, men vi undersøger fortsat sagen.

Vi er ligeledes i kontakt med både BET365 og Datatilsynet, og følger deres vejledning.

For at øge sikkerheden på [www.dbio.dk](http://www.dbio.dk) vil vi i nær fremtid indfører to faktor log in. Det vil gøre det mere besværligt at logge på for jer medlemmer, men vil øge sikkerheden på [www.dbio.dk](http://www.dbio.dk).

**Vi anbefaler**  
Først og fremmest anbefaler vi, at du anmelder et eventuelt misbrug af dine data til politiet.

dbio har som sagt ikke haft nogle hacker angreb på vores systemer. Hvis identitetstyverierne mod forventning skulle vise sig at have noget med dbio at gøre, ønsker vi have et så godt overblik som muligt af sagens omfang. Derfor opfordres du til at orientere din regionsformand via mail. I overskriften skal du blot skrive ”Identitetstyveri”, og i mailen beder vi om dit navn og gerne et ca. tidspunkt for, hvornår du modtog mailen/brevet.

Hvis du har yderligere bekymringer kan få vejledning via digitaliseringsstyrelsens hotline på 33980098.

Vi vender naturligvis tilbage, når vi ved mere i sagen.

Venlig hilsen

Martina Jürs, formand

Danske Bioanalytikere